recursal/SuperWikiNEXT-32B huggingface dataset:
**மணிமாறன்** (*Manimaran*) என்பவர் ஒரு இந்திய திரைப்பட இயக்குனர் ஆவார். இவர் தமிழ் திரைப்படத் துறையில் பணியாற்றுகிறார்.

தொழில்
------

இவர் சித்தார்த், புதுமுகம் அஷ்ரிதா செட்டி ஆகியோர் முக்கிய கதாபாத்திரங்களில் நடித்த *உதயம் என். எச். 4* (2013) என்ற படத்தின் வழியாக தமிழில் இயக்குநராக அறிமுகமானார். இது அதே ஆண்டில் தெலுங்கில் மொழிமாற்றம் செய்யப்பட்டு வெளியிடப்பட்டது. *உதயம் என்.எச் 4* படத்தை மீகா என்டர்டெயின்மென்ட் & கிராஸ்ரூட் பிலிம் கம்பெனி தயாரித்தது, இதற்கான கதையை இயக்குனர் வெற்றிமாறன் எழுதினார். மணிமாறன் வேலூருக்கு அருகிலுள்ள வாலாஜாபேட்டையில் பிறந்து வளர்ந்தார். மணிமாறன் இயக்குனர் வெற்றிமாறனின் இணை இயக்குநராக பணியாற்றியவர். இவர் வெற்றிமாறனின் *பொல்லாதவன்,* *ஆடுகளம்* போன்ற படங்களில் பணியாற்றியுள்ளார். இவர் மீண்டும் இயக்குனர் வெற்றிமாறன் மற்றும் நடிகர் தனுஷுடன் 2019 ஆம் ஆண்டு *அசுரன்* படத்தில் இரண்டாவது அலகு இயக்குநராக இணைந்து பணியாற்றினார். 2021 இல், *சங்கத்தலைவன்* படத்தை இயக்கினார். படத்தில் சமுத்திரக்கனிக்கு பொதுவுடமை சட்டையை பெருமையுடன் அணிவித்தார். ஆனால் அதன் அரசியலை கொண்டு சேர்ப்பதில் தவறிவிட்டார்.

திரைப்படவியல்
-------------

| ஆண்டு | படம் | இயக்குனர் | எழுத்தாளர் |
| --- | --- | --- | --- |
| 2013 | *உதயம் என்.எச்4* | ஆம் | ஆம் |
| 2014 | *பொறியாளன்* | இல்லை | ஆம் |
| 2016 | *புகழ்* | ஆம் | ஆம் |
| 2019 | *அசுரன்* | இல்லை | ஆம் |
| 2021 | *சங்கத்தலைவன்* | ஆம் | ஆம் |
|

மேற்கோள்கள்
-----------

1. ↑  Warrier, Shoba (16 April 2012). "Udhayam NH 4 is a romantic thriller". *Rediff*.. பார்த்த நாள்: 29 June 2013.
2. ↑
3. ↑

வெளி இணைப்புகள்
---------------

* ஐ.எம்.டி.பி இணையத்தளத்தில் மணிமாறன்
**இருகால் நகர்வு** என்பது ஒருவகை நிலம்சார் இடப்பெயர்வு முறை ஆகும். இங்கே ஓர் உயிரினம் தனது பின்னுறுப்புக்களைப் பயன்படுத்தி நகர்கின்றது. ஓர் உயிரினம் அல்லது இயந்திரம் இரு கால்களால் நகரும் வழக்கத்தைக் கொண்டிருப்பின் அது *இருகாலி* எனப்படும். இருகால் நகர்வு நடத்தல், ஓடுதல், தாவுதல் என்பவற்றை உள்ளடக்குகிறது. ஒப்பீட்டளவில், தற்கால இனங்களில் மிகச்சிலவே வழக்கமாக இருகால் நகர்வைக் கைக்கொள்ளுகின்றன. பாலூட்டிகளில், இருகால் நகர்வுப் பழக்கம் நான்கு படிகளில் வளர்ச்சியடைந்துள்ளது.

திரியாசிக் காலத்தில் ஆக்கோசோரசின் சில குழுக்கள், இருகால் நகர்வு முறைக்கு வளர்ச்சியடைந்தன. அவற்றிலிருந்து, வந்தவற்றுள் தொன்மாக்களின் எல்லாத் தொடக்க வடிவங்களும், பல பிந்திய வடிவங்களும் இருகால் பழக்கம் கொண்டவையாக அல்லது இருகாலில் மட்டுமே நடக்கக்கூடியவையாகக் காணப்பட்டன. பறவைகள் இருகாலில் மட்டுமே நடக்கக்கூடிய இத்தகைய குழு ஒன்றிலிருந்து வழிவந்தன ஆகும்.

தற்கால இனங்களில் பல, வழமைக்கு மாறான தேவைகள் ஏற்படும்போது குறுகிய நேரத்துக்காவது, இரு கால்களில் நகரக்கூடியவையாக உள்ளன. பல முதலை இனங்களும், ஆக்கோசோரிய வகை சாராத பல்லி வகைகளும், உயிர் தப்புவதற்காக ஓடுவது போன்ற அவசரமான நேரங்களில் இருகால்களில் நகர்கின்றன. பசிலிஸ்கு எனப்படும் பல்லிவகை நீரிலும்கூட இருகால்களில் நகரக்கூடியது. சில விலங்குகள் பிற விலங்குகளுடன் சண்டையிடும்போது இரு கால்களில் எழுந்து நிற்கின்றன. வேறு சில உணவை எட்டுவதற்காக அல்லது சூழலைக் கவனிப்பதற்காக இரு கால்களில் நிற்கவல்லன. ஆனால் இரு கால்களில் நகர்வதில்லை.
**சிங்கப்பூர் தொழிலாளர் கட்சி** (*Workers' Party of Singapore*, அதிகாரபூர்வமாக **பாட்டாளிக் கட்சி**, *The Workers' Party*, (சுருக்கம்: **WP**; மலாய்: *Parti Pekerja*), என்பது சிங்கப்பூரின் முக்கிய நடு-இடதுசாரி அரசியல் கட்சியாகும். இக்கட்சி தற்போது சிங்கப்பூர் நாடாளுமன்றத்தில் ஆறு தெரிவு செய்யப்பட்ட உறுப்பினர்களையும், மூன்று தொகுதி-வாரியற்ற நியமிக்கப்பட்ட உறுப்பினர்களையும் கொண்டுள்ளது. 2011 ஆம் ஆண்டில் இருந்து பாட்டாளிக் கட்சியே சிங்கப்பூர் நாடாளுமன்றத்தில் தேர்ந்தெடுக்கப்பட்ட உறுப்பினர்களைக் கொண்ட ஒரே ஒரு எதிர்க் கட்சியாகும்.

பாட்டாளிக் கட்சி 1957 நவம்பர் 3 இல் சிங்கப்பூரின் முன்னாள் முதல்வர் டேவிட் மார்சல் என்பவரால் ஆரம்பிக்கப்பட்ட்டது. 1981 இல் இக்கட்சியின் அப்போதைய தலைவர் ஜே. பி. ஜெயரத்தினம் நாடாளுமன்றத்தின் முதலாவது எதிர்க்கட்சி உறூப்பினராக 1965 ஆம் ஆண்டில் தெரிவு செய்யப்பட்டார். அப்போது அவர் ஆன்சன் தொகுதியில் இடம்பெற்ற இடைத்தேர்தலில் போட்டியிட்டு ஆளும் மக்கள் செயல் கட்சியின் உறுப்பினரைத் தோற்கடித்து நாடாளுமன்றம் சென்றார். 1984 பொதுத்தேர்தலில் மீண்டும் தெரிவு செய்ப்பட்டார். 1986 இல் இவர் ஊழல் குற்றச்சாட்டின் பேரில் உறுப்பினர் பதவியை இழந்தார். ஜெயரத்தினம் பின்னர் 1997 முதல் 2001 வரை நாடாளுமன்றத்தின் தொகுதிவாரியற்ற நியமன உறுப்பினராக தேர்ந்தெடுக்கப்பட்டார்.

மேற்கோள்கள்
-----------

1. ↑  "Our story: 167,000 wants independence". *AsiaOne*. Singapore Press Holdings. 1998. 2011-05-24 அன்று மூலம் பரணிடப்பட்டது. 9 மே 2011 அன்று பார்க்கப்பட்டது.
2. ↑  "The politics of judicial institutions in Singapore". *Francis Seow*. 1997. 2009-09-22 அன்று மூலம் பரணிடப்பட்டது. 2015-09-12 அன்று பார்க்கப்பட்டது.

வெளி இணைப்புகள்
---------------

* Official Website of The Workers' Party
* Official Website of The Workers' Party Youth Wing
| * பா
* உ
* தொ
 எரிமலை மற்றும்   ரியுகுயு தீவுகளுக்கான போர் |
| --- |
| இவோ ஜீமா – ஒகினவா – தென்கோ |

**இவோ ஜீமா சண்டை** (*Battle of Iwo Jima*) ஐக்கிய அமெரிக்காவுக்கும் யப்பான் பேரரசுக்கும் இடையே 1945 ஆம் ஆண்டு பெப்ரவரி, மார்ச் மாதங்களில் இரண்டாம் உலகப்போரின் பசிபிக் போரின் ஒரு பகுதியாக நடைபெற்றது. *டிடாச்மென்ட் நடவடிக்கை* (Operation Detachment) என அழைக்கப்பட்ட இவ்வாக்கிரமிப்பு இவோ ஜீமா தீவில் காணப்பட்ட யப்பானிய வான்படைத் தளங்களை கைப்பற்றும் நோக்கில் ஐக்கிய அமெரிக்காவால் நடத்தப்பட்டது.

இச்சண்டையானது இந்நடவடிக்கைகளின் போதான மிகக் கடுமையான மோதல்களை கொண்டிருந்தது. யப்பானிய இராச்சியப்ப்படைகளின் நிலைகளானது நன்றாக காக்கப்பட்டவையாகவும், பாரிய பதுங்கு குழிகளைக் கொண்டும், மறைக்கப்பட்ட ஆட்டிலரித் தளங்களையும், மொத்தம் 18 கிலோமீட்டர் (11 மைல்) நீளமான குகைவழிகளையும் கொண்டு பலமாக அமைக்கப்பட்டிருந்தது. இச்சண்டையானது யப்பானிய மண்ணில் நடைபெற்ற முதற் சண்டையாதாலாம் யப்பானிய படைகள் தமது நிலைகளை கடும்சமரிட்டு காத்தனர். தளத்தில் இருந்த 21,000 யப்பானிய படைகளில் 20,000 பேர் களச்சாவடைந்தனர் மேலும் 216 பேர் போர்க் கைதிகளாக பிடிக்கப்பட்டனர்.

ஜோ றொசெண்டன் என்ற படப்பிடிப்பாளர் ஐக்கிய அமெரிக்க ஈருடக படையினர் 5 பேரும், ஐக்கிய அமெரிக்க கடற்படை வீரர் ஒருவரும் சேர்ந்து 166 மீட்டர் (546 அடி) உயரமான சுறபாச்சி மலை மீது ஐக்கிய அமெரிக்க கொடியை ஏறுவதை படம் பிடித்தார். இப்படமானது 35 நீடித்த இச்சண்டையின் 5வது நாள் சுறாபாச்சி மலை மீது ஏற்றப்பட்ட இரண்டாம் கொடியேற்றத்தை சித்தரிக்கிறது. இப்படமானது மிகப்பிரசித்தமானதுடன் மிக அதிகளவில் பிரதியெடுக்கப்பட்ட படமாகவும் விளங்குகிறது.

மேற்கோள்கள்
-----------

1. 1 2 3 4 5  Samuel Eliot Morison (2002) [1960]. *Victory in the Pacific, 1945,* vol. 14 of *History of United States Naval Operations in World War II*. Urbana, Ill.: University of Illinois Press. பன்னாட்டுத் தரப்புத்தக எண்:0252070658. இணையக் கணினி நூலக மையம்:49784806.
2. ↑
3. ↑
4. ↑  Landsberg, Mitchell (1995). "Fifty Years Later, Iwo Jima Photographer Fights His Own Battle". அசோசியேட்டட் பிரெசு. Archived from the original on 2004-04-12.. பார்த்த நாள்: 2007-09-11.

24°47′N 141°19′E﻿ / ﻿24.783°N 141.317°E﻿ / 24.783; 141.317
சிங்கப்பூர் ஸ்ரீ ஸ்ரீநிவாசப் பெருமாள் கோயில்
**சிங்கப்பூர் ஸ்ரீநிவாசப் பெருமாள் கோயில்** சிங்கப்பூரில் லிட்டில் இந்தியா பகுதி சிராங்கூன் சாலையில் அமைந்திருக்கும் ஓர் இந்துக் கோயில் ஆகும். இது சிங்கப்பூரில் உள்ள பழமையான இந்துக் கோயில்களில் ஒன்றாகும்.

வரலாறு
------

1855 ஜூலை 20 *நரசிங்கம்* என்பவருக்கு கிழக்கிந்தியக் கம்பெனியாரால் சிராங்கூன் சாலையில் விற்கப்பட்ட நிலத்தில் *நரசிம்ம பெருமாள் கோயில்* என்று பெயரில் ஒரு கோயில் கட்டப்பட்டது. நரசிம்ம பெருமாள், மகாலெட்சுமி, ஆண்டாள், ஆஞ்சநேயர் இவர்களுடன் கோவிலின் வெளியில் அரசமரத்தடியில் பிள்ளையார் சிலையையும் வைத்து வழிபட்டு வந்தார்கள்.

இக்கோயில் 1907 முதல் முகமதிய இந்து அறக்கட்டளை வாரியத்தினால் மேலாண்மை செய்யப்பட்டுப் பின்னர் இந்து அறக்கட்டளை வாரியத்தின் முழு அதிகாரத்தின் கீழ் கொண்டு வரப்பட்டது. 1963-ம் ஆண்டு தமிழகத்திலிருந்து வரவழைக்கப்பட்ட சிற்பிகளைக் கொண்டு சிற்ப வேலை நடைபெற்று இராச கோபுரம், பிள்ளையார் சந்நிதி, இவற்றைத் தவிர தற்சமயமுள்ள 
கோயில் 1966-ம் ஆண்டு கட்டி முடிக்கப்பட்டது.

பெயர் மாற்றம்
-------------

நரசிங்கப் பெருமாள் கோவில், ஸ்ரீநிவாச பெருமாள் கோயிலாக பெயர் மாற்றம் பெற்றது. நரசிங்க அவதாரம் எடுத்த விஷ்ணுவின் உருவத்திற்குப் பதிலாகத் திருப்பதி வெங்கடேசப் பெருமாளை
ஒத்த திருவுருவத்தைக் கோவிலில் மூலவராக வைக்க வேண்டுமென்ற எண்ணத்துடன் கருஞ்சிலையும்
இந்தியாவிலிருந்து கொண்டு வரப்பட்டது.

ஸ்ரீநிவாசப் பெருமாள் கோயில் வளாகத்திலேயே ஒரு கல்யாண மண்டபம் கட்டப்பட்டு, 1965-ம் ஆண்டு திறந்து வைக்கப்பட்டது. ஸ்ரீநிவாசப் பெருமாள் கோயில் 1966 இல் புதிப்பிக்கப்பட்டு கும்பாபிசேகம் முடிவுற்றவுடன் கோவிலுக்கு இராச கோபுரமும் கட்டப்பட்டது.

நவம்பர் 1978 இக்கோவில் சிங்கப்பூர் தேசிய நினைவு சின்னங்கள் பாதுகாப்பு வாரியத்தால் அரசாங்கத்தால் அங்கீரிக்கப்பட்டது.

கோவில் கோபுரம், விமானத்தில் உள்ள சுதை சிற்பங்களாகத் தாயார், ஆண்டாள், பெருமாள் பொழியுடன்
காட்சியளிக்கிறார்கள். சன்னிதானத்தில் மூலவராக பெருமாள், ஆண்டாள், தாயார் ஆகியோரின் உற்சவ
திருவுருவங்கள் ஏகாதசி மண்டபத்தில் வைக்கப்பட்டு அன்றாட பூசைகள் நடத்தப்பட்டு வருகிறது. கொடி மரம் இழைக்கப்பட்டு இந்தியாவிலிருந்து வந்த செம்புத் தகட்டினால் மூடப்பட்டுள்ளது. காரைக்குடியில்
உள்ள சிறந்த நுட்பவாதிகளைக் கொண்டு இராசகோபுரத்திற்கான கதவு செய்யப்பட்டுள்ளது.

முக்கிய விழாக்கள்
-----------------

* புரட்டாசிச் சனி
* வைகுண்ட ஏகாதசி - இந்நாளில் இரவு முழுவதும் பக்தர்கள் கண் விழித்துப் பெருமாளை வழிபடுவது வழக்கம். மறுநாள் காலை சொர்க்கவாசல் திறக்கப்படும்.சொர்க்கவாசல் திறந்து தரிசனம் செய்த பிறகே பக்தர்கள் தங்கள் விரத்தை முடிப்பார்கள்.இவ்விழா 1900கள் தொடக்கம் முதல் நடைபெற்று வருகிறது.

வெளி இணைப்புகள்
---------------

* ஸ்ரீநிவாசப் பெருமாள் கோயில் (சிங்கை கிருஷ்ணன் எழுதியது)
[*தொடர்பிழந்த இணைப்பு*]

வெளி இணைப்புகள்
---------------

* சிங்கப்பூர் இந்து அறக்கட்டளை வாரியம் பரணிடப்பட்டது 2007-03-14 at the வந்தவழி இயந்திரம்
|  |
| --- |
| இக்கட்டுரை |
| அகனன் - அகனள் - இருபால்சேர்க்கை - திருநங்கை (அ.அ.ஈ.தி) தொடரைச் சேர்ந்தது |
| LGBT flag |
| பாலின திசையமைவு |
| * ஒப்புப்பாலினவியம்
* வேற்றுப்பாலினவியம் (பரந்தபாலினவியம் (en))
* பல்பாலினவியம் (en)
* பாலினமின்றியம் (en) (சாம்பர் பாலினவியம் (en))
* புதுமர்
* பாலின அடையாளம்
* தொகைக்கணக்கு (en)
 |
| வரலாறு (en) |
| * பாலின விடுதலை இயக்கம் (en)
* கிரீன்விச்சு கலவரம் (en)
* இடைப்பாலினர் (en)
 |
| 
பண்பாடு |
| * ஒத்தபால் மணம்
* வெளியேகல் (en)
* பெருமித மாதம் (en)
* உமாதிமி சின்னங்கள் (en)
 |
| 
சமூக நடத்தை |
| * ஒத்தபாலினவியமும் சமயங்களும் (en)
* உமாதிமி எதிர்ப்பு வன்முறைகள் (en)
* தற்பாலினர் வெறுப்பு
* கோணல் கோட்பாடு
 |
|  உமாதிமி |
| * பா
* உ
* தொ
 |

மணமுடித்த இரு அகனள்கள்
**நேர்பாலீர்ப்புப் பெண்** (*lesbian*, லெசுபியன், லெஸ்பியன்) என்பது தனக்கு நேர்பாலினமான மற்றொரு பெண் மீது காதல் அல்லது பாலியல் ஈர்ப்பு கொள்ளும் இயல்பைக் கொண்டுள்ள பெண்ணைக் குறிக்கிறது.

இவ்வாறான பெண்ணியர் இடையேயான உறவு நிலைகள் சிலவற்றில் ஒரு பெண் பெண்மையுடையவராக, பெண்களுக்கு உரிய அனைத்து உணர்வுகளையும் கொண்டவராகவும், மற்றையப் பெண் ஆண்மை தன்மை உடையவர் போன்றவராகவும் காணப்படுவர். அதாவது ஆண்களின் குணயியல்புகளைக் கொண்டவராகவும், ஆண்கள் போன்று பாவனை செய்துக்கொள்பவர்களாகவும் காணப்படுகின்றனர். இவர்களை ஆணின் இயல்புகளை வெளிப்படுத்தும் அல்லது வெளிக்காட்டும் பெண்கள் எனும் வகையில் ஆணியல் பெண் (Tomboy) என்றும் அழைக்கப்படுகின்றது.

இத்தகைய குணாதிசயங்கள் சில உறவுநிலைகளில் காணப்பட்டாலும், இப்படி இருவரில் ஒருவர் ஆண்தன்மையுடன் இருக்கவேண்டும் என்பது அவசியமல்ல. சமூகம் பெண்மை என்று அடையாளப்படுத்தும் குணாதிசயங்களுடன் கூடிய இரண்டு பெண்கள் இது போன்ற உறவுநிலைகளை இணைவதும் உண்டு.

சொல் விளக்கம்
-------------

பெண்ணியரிடையே காணப்படும் இவ்வாறான உறவு நிலையை கொண்டுள்ள பெண்களை ஆங்கிலத்தில் "லெஸ்பியன்" என்றழைப்பர். தொன்று தொட்டு இந்த இயல்பு இருந்து வந்தது எனினும், 19 ம் நூற்றாண்டிலேயே லெசுபியன் என்ற அடையாளப்படுத்தல் வழக்கத்துக்கு வந்தது.

சட்ட உரிமை
----------

அண்மைக் காலத்திலேயே கனடா போன்ற சில மேற்குநாடுகளில் அரசியல், சட்ட தளங்களில் இவர்களின் உரிமைகள் முழுமையாக ஏற்றுக்கொள்ளப்பட்டன.

மேற்கோள்கள்
-----------

1. ↑  "Lesbian". Reference.com. July 20, 2014 அன்று பார்க்கப்பட்டது.
2. ↑  Zimmerman, p. 453.
3. ↑  Winter, Gopi Shankar (2014). *Maraikkappatta Pakkangal: மறைக்கப்பட்ட பக்கங்கள்*. Srishti Madurai. பன்னாட்டுத் தரப்புத்தக எண்:9781500380939. இணையக் கணினி நூலக மையம்:703235508.

வெளி இணைப்பு
------------

* பெண் ஓரினச் சேர்க்கையாளர்களுக்கான ஆங்கில இணையதளம்
**ஆர்தர் பெவர்லி** *(Arthur Beverly)* நியூசிலாந்து நாட்டைச் சேர்ந்த ஒரு கடிகாரத் தயாரிப்பாளர் ஆவார். கண்காணிப்பாளர், கணிதவியலாளர் மற்றும் வானியலாளர் என்ற பன்முகங்களும் இவருக்கு இருந்தன. 1822 ஆம் ஆண்டு மார்ச்சு மாதம் 22 ஆம் நாள் இவர் பிறந்தார்.

ஒடாகோபல்கலைக்கழகத்தில் பெவர்லி கடிகாரம்
இசுக்காட்லாந்தின் அபெர்தீன்சையர் உள்ளாட்சிப் பிரிவிலுள்ள மிகப்பெரிய கிராமமான ஆல்போர்டில் விவசாயி சியார்ச்சு பெவர்லியின் மகனாக ஆர்தர் பெவர்லி பிறந்தார். வீட்டிலும் உள்ளூர் காலணி தயாரிப்பாளர் ஒருவரின் உதவியில் மாலை நேரங்களிலும் இவர் கல்வி கற்றார். அபெர்தீன்சையரைச் சேர்ந்த கடிகாரத் தயாரிப்பாளர் மற்றும் ஒளியியல் நிபுணர் ஒருவரிடம் 14 வயது முதல் பயிற்சிபெற்றார். இங்குதான் கண்ணாடி வில்லைகள் தயாரிப்பாளராக இவர் புகழ்பெற்றார். அபெர்தீன் பல்கலைக்கழகத்தின் தாவரவியல் பேராசிரியரான முனைவர் சியார்ச்சு டிக்கிக்கு நுண்ணோக்கி கண்ணாடி வில்லைகள் தயாரித்துக் கொடுத்த பிறகு பேராசிரியர் டிக்கி ஆர்தரை மற்ற விஞ்ஞானிகளுக்கு பரிந்துரைத்தார்.

1852 ஆம் ஆண்டில் ஆர்தர் ஆத்திரேலியாவுக்குப் பயணம் செய்தார். சிலகாலம் தங்கச் சுரங்கங்களில் பணியாற்றிய பின்னர் மெல்போர்னுக்கு இடம்பெயர்ந்து கடிகாரத் தயாரிப்பாளராக பணிபுரிந்தார். 1858 ஆம் ஆண்டு நியூசிலாந்திற்குச் சென்றார். துனெடின் நகரில் ஒரு வர்த்தகத் தொழிலை தொடங்கினார். 1865 ஆம் ஆண்டு நியூசிலாந்து கண்காட்சியில் பெவர்லி கடிகாரம் என்று அழைக்கப்படும் ஒரு கடிகாரத்தை காட்சிப்படுத்தினார். காற்றின் தினசரி வெப்பநிலை மாறுபாட்டிற்கேற்ப தன்னைத்தானே சுற்றிக் கொள்ளவும், ஒழுங்கற்ற வடிவங்களின் பரப்பை அளவிட உதவும் ஒரு தளப்பரப்புமானியாகவும் இக்கடிகாரம் பயன்பட்டது. தளப்பரப்புமானியின் வடிவமைப்பிற்காக 1865 ஆம் ஆண்டில் இராயல் இசுக்காட்லாந்திய கலைக் கழகத்தின் மக்தோகல் பிரிசுபேன் பதக்கம் ஆர்தருக்கு வழங்கப்பட்டது.

ஆர்தர் வானவியலில் மிகுந்த ஆர்வம் கொண்டிருந்தார். தனது சொந்த 3 அங்குல தொலைநோக்கியை உருவாக்கினார். ஆர்தரைச் சிறப்பிக்கும் வகையில் உள்ளூரில் நிறுவப்பட்ட வானாய்வகத்திற்கு பெவர்லி-பெக் ஆய்வகம் எனப் பெயரிடப்பட்டது.

இறுதிகாலம் வரை திருமணம் செய்து கொள்ளாமல் வாழ்ந்த ஆர்தர் 1907 ஆம் ஆண்டு அக்டோபர் மாதம் காலமானார். தனது சொத்துகள் அனைத்தையும் ஒடாகொ பல்கலைக்கழகத்திற்காக விட்டுச் சென்றார்.

மேற்கோள்கள்
-----------

1. ↑  "Story: Beverly, Arthur". Te Ara. 4 April 2017 அன்று பார்க்கப்பட்டது.
2. ↑  Amon, Hardwicke Knight and L. E. S. "Arthur Beverly". *Dictionary of New Zealand Biography*. Ministry for Culture and Heritage. 1 December 2011 அன்று பார்க்கப்பட்டது.
**இஸ்ரேலின் நாளைக்கான பெண்கள்** ( *Women for Israel's Tomorrow* ) அல்லது **பச்சை நிறத்தில் பெண்கள்** என்பது ஒசுலோ உடன்படிக்கைக்கு பதிலளிக்கும் வகையில் ரூத் மற்றும் மைக்கேல் மேட்டர் ஆகிய இருவராலும் 1993 இல் நிறுவப்பட்டு பதிவுசெய்யப்பட்ட ஒரு இஸ்ரேலிய இலாப நோக்கற்ற அமைப்பாகும். இந்த அமைப்பு தற்போது நாடியா மாதர் மற்றும் எகிதித் கட்சோவர் ஆகியோரால் வழிநடத்தப்படுகிறது.

அமைப்பு
-------

1993 இல் நிறுவப்பட்ட இந்த அமைப்பு, பெண்கள் மற்றும் ஆண்கள், மத மற்றும் மத சார்பற்ற ஒரு அடிமட்ட பெண்ணிய இயக்கமாகும். "இசுரேல் தேசத்தின் மீதான அவர்களின் அன்பு, அர்ப்பணிப்பு மற்றும் விசுவாசத்தில் ஒன்றுபடுவது" அவர்களின் முழக்கமாகும். இது எந்த அரசியல் கட்சியுடனும் இணைக்கப்படவில்லை. இது இஸ்ரேல் மற்றும் வெளிநாடுகளில் மக்கள் ஆதரவைப் பெற்றுள்ளது.

நடவடிக்கை
---------

ஒசுலோ உடன்படிக்கைக்கு எதிராக நடைபெற்ற பொது ஆர்ப்பாட்டங்களின் போது ஆர்வலர்கள் அணிந்திருந்த பச்சை தொப்பிகளை அடிப்படையாகக் கொண்டு இந்த இயக்கத்திற்கு **பச்சை நிறத்தில் பெண்கள்** என்ற பயர் வந்தது. பச்சைத் தொப்பிகள், பசுமைக் கோட்டை மீட்டெடுப்பதற்கு குழுவின் எதிர்ப்பைக் குறிக்கிறது. "இஸ்ரேல் மக்களுக்கான இஸ்ரேல் நிலம்" என்பது ஒரு அதிகாரப்பூர்வமற்ற பொன்மொழியாகும். இது இயக்கம் நிறுவப்பட்டதிலிருந்து ஏற்றுக்கொள்ளப்பட்டது. 

"எங்கள் கடவுள் வழங்கிய விவிலிய தாயகத்தைப் பாதுகாப்பதற்காக இந்த இயக்கம் அர்ப்பணிக்கப்பட்டுள்ளது. யூத மக்களின் எதிர்காலத்திற்கு இஸ்ரேல் தேசத்தின் மையப் பாத்திரத்தின் மீதான நம்பிக்கையின் அடிப்படையில் நாங்கள் செயல்படுகிறோம். 'இஸ்ரேல் நிலம் இஸ்ரேல் மக்களுக்கே சொந்தம்' என்பது எங்கள் குறிக்கோள்" என இவர்களின் வலைத்தளத்தில் குறிப்பிடப்பட்டுள்ளது.  இக்குழுவிலுள்ள பெண்கள் இரு-மாநில தீர்வை எதிர்க்கிறார்கள். 1967 ஆம் ஆண்டு நடைபெற்ற ஆறு நாள் போரில் கைப்பற்றப்பட்ட நிலத்தை திரும்பப் ஒப்படைப்பதை கடுமையாக எதிர்க்கிறார்கள். மேலும் அந்த பிரதேசங்களில் இஸ்ரேலிய குடியேற்றத்தை ஆதரிக்கிறார்கள். அது தனது தேசத்துடன் இணைக்கப்பட வேண்டும் என்று முன்மொழிகிறார்கள். 2000 ஆம் ஆண்டில் தெற்கு லெபனானில் இருந்து இஸ்ரேலிய இராணுவம் வெளியேறுவதையும் எதிர்த்தனர்.

இதனையும் பார்க்கவும்
--------------------

* அரபு-இசுரேல் முரண்பாடு
* இசுரேல்-பாலத்தீனப் பிணக்கு

மேற்கோள்கள்
-----------

1. ↑  "Women In Green". *www.womeningreen.org*. 2016-07-21 அன்று பார்க்கப்பட்டது.
2. 1 2 3  "Women In Green". *www.womeningreen.org*. 2016-07-21 அன்று பார்க்கப்பட்டது."Women In Green". *www.womeningreen.org*. Retrieved 2016-07-21.

* அதிகாரப்பூர்வ இணையதளம்
* Nadia Matar (September 29, 2004). "J'accuse: The background of the accusations against me (1)". Israel Insider. June 5, 2009 அன்று மூலம் பரணிடப்பட்டது. August 10, 2014 அன்று பார்க்கப்பட்டது.
**பர்கூர் பாலமுருகன் கோயில்** தமிழ்நாட்டில் கிருஷ்ணகிரி மாவட்டம், பர்கூர் என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயில் சிறிய குன்றின்மீது அமைந்துள்ளது. இக்கோயிலை அடைய ஏறக்குறைய 60 படிகள் ஏறிச் செல்லவேண்டும். இக்கோயிலில் பாலமுருகன், வள்ளிதெய்வாணை சன்னதிகளும், விநாயகர், சிவன், நவகிரகங்கள் உபசன்னதிகளும் உள்ளன. கோயிலின் வெளியே இடும்பன் சந்நிதி அமைந்துள்ளது.
இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. ஆடி மாதம் ஆடிக்கிருத்திகை, 7 நாட்கள் முக்கிய திருவிழாவாக நடைபெறுகிறது.

அமைவிடம்
--------

இக்கோயில் கிருஷ்ணகிரி- சென்னை நெடுஞ்சாலையில் 20 கி.மீ தொலைவில் பருகூர் அமைந்துள்ளது. பருகூர் ஜெகதேவி செல்லும் சாலையில் 10 கி.மீ தொலைவில் இக்கோயில் அமைந்துள்ளது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑   *திருக்கோயில்கள் வழிகாட்டி கிருஷ்ணகிரி மாவட்டம்*. தர்மபுரி: தமிழ்நாடு அரசு இந்து சமய அறநிலையத்துறை. 2014 ஆகத்து. பக். 76-77.
3. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**கிளெமென்ட்** "**கிளெம்** "**ஹில்** (Clement "Clem" Hill 18 மார்ச் 1877 5 செப்டம்பர் 1945)  ஒரு முன்னாள் ஆத்திரேலிய துடுப்பாட்ட வீரர் ஆவார். இவர் 1896 மற்றும் 1912 க்கு இடையில் ஒரு மட்டையாளராக 49 தேர்வுத் துடுப்பாட்டப் போட்டிகளில் விளையாடி 3.412 ஓட்டங்களை எடுத்தார். அதில் அதிகபட்சமாக 191 ஓட்டங்களை எடுத்தார். இவர் பத்து தேர்வுத் துடுப்பாட்டப் போட்டிகளில் ஆத்திரேலிய அணியின் தலைவராக இருந்தார், அதில் ஐந்து போட்டிகளில் வென்றார், ஐந்து போட்டிகளில் தோல்வியடைந்தார். இவர் ஓய்வு பெற்ற சமயத்தில் தேர்வுத் துடுப்பாட்ட வீரர்களில் அதிக ஓட்டங்கள் எடுத்த வீரரான ஹில் 3,412 ஓட்டங்கள் எடுத்தார். இது அந்தச் சமயத்தில் உலக சாதனையாக கருதப்பட்டது.இவர் சராசரியாக 39.21 ஓட்டங்களை எடுத்தார். 1902 ஆம் ஆண்டில், ஒரு நாட்காட்டி ஆண்டில் 1,000 தேர்வுத் துடுப்பாட்ட ஓட்டங்களை எடுத்த முதல் மட்டையாளர் ஹில் ஆவார். இது 45ஆண்டுகள் முறியடிக்கப்படாமல் இருந்தது. 1900-01 ஆம் ஆண்டில் தெற்கு ஆத்திரேலியாவுக்காக நியூ சவுத் வேல்ஸுக்கு எதிராக 365 ரன்கள் எடுத்ததே இவரின் அதிக பட்ச ஓட்டமாகும்.மேலும் தென் ஆத்திரேலிய துடுப்பாட்ட சங்கம் 2003 ஆம் ஆண்டில் இவரது நினைவாக அடிலெய்ட் ஓவலில் ஒரு கிராண்ட்ஸ்டாண்ட் என்று பெயரிட்டது, மேலும் இவர் 2005 இல் ஆத்திரேலிய துடுப்பாட்ட ஹால் ஆஃப் ஃபேமில் சேர்க்கப்பட்டார் .தேர்வுத் துடுப்பாட்டப் போட்டிகளில் 252 போட்டிகளில் விளையாடி 17, 213 ஓட்டங்களை எடுத்தார். இதில் 365 \* இவரின் அதிகபட்ச ஓட்டமாகும்.

ஆரம்ப கால வாழ்க்கை
------------------

ஹில் 1877 ஆம் ஆண்டு மார்ச் 18 ஆம் தேதி தெற்கு ஆத்திரேலியாவின் அடிலெய்டில் ஹென்றி ஜான் ஹில் (ஜான் என்று அழைக்கப்பட்டார்) மற்றும் இவரது மனைவி ரெபேக்கா, நீ சாண்டர்ஸாகியோருக்கு மகனாகப் பிறந்தார்.  இவர் ஹென்றி ஹில் எம்.எச்.ஏவின் பேரன் ஆவார். துடுப்பாட்டத்தில் பெரிதும் ஈடுபட்ட ஒரு குடும்பத்தில் எட்டு மகன்கள் மற்றும் எட்டு மகள்களில் ஒருவராக கிளெம் இருந்தார். கென்ட் கவுண்டி துடுப்பாட்ட சங்கத்திற்கு எதிரான போட்டியில் இவரது தந்தை வடக்கு அடிலெய்டு துடுப்பாட்ட அணி சார்பாக நூறு ஓட்டங்களை எடுத்தார். (102 ஆட்டமிழக்காதவர் ) இவரே அடிலெய்ட் ஓவலில் முதல் நூறு ஓட்டங்கள் அடித்ததாக கூறப்படுகிறது.  மற்ற ஆறு சகோதரர்கள் தெற்கு ஆத்திரேலியாவுக்காக விளையாடினர், 1912-13ல் ஒரே அணியில் மூன்று ஹில் சகோதரர்கள் பல போட்டிகளில் விளையாடியுள்ளனர். 

கிளெமின் தந்தை மெதடிஸ்ட் தேவாலயத்தில் செல்வாக்கு உள்ளவராக இருந்தார். கிளெமை உள்ளூர் மெதடிஸ்ட் பள்ளியான பிரின்ஸ் ஆல்பிரட் கல்லூரியில் கல்வி கற்க அனுப்பினார்.   கல்லூரிகளுக்கு இடையிலான போட்டிகளில் இவர் கலந்துகொண்டார். ஹில் தனது 13 ஆம் வயதில் தனது முதல் கல்லூரி போட்டியில் இழப்பபுக் கவனிப்பாளராகவும் மட்டையாளராக 10 ஆவது வீரராகக் களம் இறங்கினார்.16 ஆவது வயதில், இவர் கல்லூரிக்கு இடையேயான போட்டியில் 360 ஓட்டங்கள் எடுத்தார். இது பள்ளி மாணவர் அளவில் சாதனையாகக் கருதப்பட்டது. இதற்கு முன்னர் ஜோ டார்லிங் என்பாரின் சாதனையினை இவர் முறியடித்தார். இதுபோன்ற, ஆபத்தான ஹூக் ஷாட்டை தொடர்ந்து விளையாடினால், இவரை பள்ளி லெவன் வெளியேற்றுவதாக பள்ளியின் விளையாட்டு ஆசிரியர் அச்சுறுத்தினார்.

சான்றுகள்
---------

1. 1 2 3  Daly, John A. (1983). "Hill, Clement (Clem) (1877–1945)". *Australian Dictionary of Biography – Online Edition*. Australian National University. 18 January 2008 அன்று பார்க்கப்பட்டது.
2. ↑  Pollard (1988), pp. 530–533.
3. ↑  "Hill, Henry John (1847–1926)". *Australian Dictionary of Biography – Online Edition*. Australian National University. 1972. 18 January 2008 அன்று பார்க்கப்பட்டது.
4. ↑  Robinson, pp. 116–126.
**சோழவந்தான் ஆதிவால குருநாதசாமி கோயில்** தமிழ்நாட்டில் மதுரை மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் மதுரை மாவட்டத்தில் சோழவந்தான் என்னுமிடத்தில் வாடிப்பட்டத்தில் மேல வீதியில் ஜனகை நகரில் அமைந்துள்ளது.

இறைவன், இறைவி
-------------

இக்கோயிலின் மூலவராக ஆதிவால குருசாமி உள்ளார். இறைவி அங்காளேசுவரி ஆவார். இருவரும் சுயம்புவாகத் தோன்றியதாகக் கூறுவர். வில்வம், நாகலிங்க மரம் கோயிலின் தல மரங்களாக உள்ளன.

அமைப்பு
-------

முன் கோபுரம் கிழக்கு நோக்கிய நிலையில் உள்ளது. முன் மண்டபத்தில் தூண்களும் ஓவியங்களும் உள்ளன. கருவறையின் இடப்புறம் அம்மனும், வலப்புறம் முருகனும் உள்ளனர். மகாமண்டபத்தில் மாயாண்டி சுவாமி, வீரபத்திரர், இடது புறத்தில் முத்துப்பேச்சியம்மன், பேச்சியம்மாள், சப்பாணி, பெரிய கருப்பண்ணசாமி, மதுரை வீரன், சோணைசாமி, வீராயியம்மாள், ராக்காயி, சந்தன கருப்பன் பாதாள அம்மன் ஆகியோருக்கு சன்னதிகள் உள்ளன. நந்தீசுவரர், லாட சன்னாசி ஆகியோரும் உள்ளனர். அருகே பலி பீடம் உள்ளது. அம்மன் சன்னதியைச் சுற்றி 22 சுவாமிகள் உள்ளனர்.

திருவிழாக்கள்
-------------

மகா சிவராத்திரி, ஆடி மாதம் விளக்கு பூசை, தைப் பொங்கல், தீபாவளி, நவராத்திரி, பௌர்ணமி ஆகிய நாட்களில் விழாக்கள் நடத்தப்படுகின்றன.

மேற்கோள்கள்
-----------

1. 1 2 3 4  அருள்மிகு சோழவந்தான் ஆதிவால குருநாதசாமி கோயில், தினமலர் கோயில்கள்
**பீடிப்பிடீஸ்** (*Pheidippides*, கிரேக்கம்: Φειδιππίδης‎ ) அல்லது **பிலிப்பைட்ஸ்** (Φιλιππίδης) என்பவர் நவீன விளையாட்டுப் போட்டியான மாரத்தான் பந்தயத்துக்கு காரணமாக கூறப்படும் கதையின் மையப் பாத்திரம் ஆவார். இவர் மாரத்தான் போரின் வெற்றி குறித்த செய்திகளை தெரிவிப்பதற்காக மராத்தானில் இருந்து ஏதென்சுக்கு விரைந்து ஓடியதாகக் கூறப்படுகிறது.

கதை
---

 மராத்தான் போரில் பாரசீகம் மீதான கிரேக்க வெற்றியை ஏதென்ஸ் மக்களுக்கு தெரிவித்த பைடிப்பிடீசின் ஓவியம். — Luc-Olivier Merson (1869)
போர் வெற்றியை அறிவிப்பதற்காக மராத்தானில் இருந்து ஏதென்சுக்கு ஓடியதைக் காட்டும் முதல் பதிவு செய்யப்பட்ட தகவல் லூசியனின் உரைநடையில் இருந்து எ ஸ்லிப் ஆஃப் தி டங் இன் கிரீடிங்கில் உள்ளது.

பிலிப்பிடிஸ் (கி.மு. 530-490), ஒரு ஏதெனியன் ஹெரால்ட், அல்லது *ஹெமரோட்ரோம்*  ("டே-ரன்னர்",  "செய்தியைச் சேர்ப்பவர்",   "தொழில்முறையாக செய்தி சேர்ப்பவர்"  அல்லது "நாள் முழுவதும் ஓடுபவர்"  ) என்று பாரம்பரிய கதை கூறுகிறது. பாரசீகர்கள் கிரேக்கத்தின் மராத்தானுக்கு வந்து தரையிரங்கியபோது உதவி கோருவதற்காக எசுபார்த்தாவிற்கு அனுப்பப்பட்டார். இவர் இரண்டு நாட்களில் சுமார் 240 கிமீ (150 மைல்) ஓடினார், பின்னர் திரும்பி ஓடிவந்தார். பின்னர் இவர் 40 கிமீ (25 மைல்) தூரம் ஓடி மராத்தான் அருகே போர்க்களத்திற்கு சென்று மீண்டும் ஏதென்சுக்கு மாரத்தான் போரில் (490) பாரசீகத்திற்கு எதிரான கிரேக்க வெற்றியை அறிவிக்க νικῶμεν ( *நிகோமென்*  "நாங்கள் வெற்றி பெற்றோம்!") என்ற சொல்லால் அறிவித்தார். *நிகோமென்* (" நாங்கள் வெற்றியாளர்கள்")  என்று கூறி, பின்னர் சரிந்து விழுந்து இறந்தார்.

குறிப்புகள்
-----------

1. 1 2   *Running through the Ages*.. பார்த்த நாள்: 2012-04-08. Sears, Edward Seldon (2001). *Running through the Ages*. McFarland. ISBN 9780786450770. Retrieved 8 April 2012.
2. ↑   *Sport and Spectacle in the Ancient World*. 18 September 2006.. பார்த்த நாள்: 2012-04-08.
3. ↑  {{cite book |author=Herodotus |url= |via=Google Books |title=Histories |volume=3 |translator1=Southeby, Leigh |translator2=Southeby, S. |year=1806 |access-date=2012-04-08
4. ↑   *Larcher's Notes on Herodotus: Historical and critical comments on the History of Herodotus, with a chronological table; translated from the French*.. பார்த்த நாள்: 2012-04-08.
5. ↑   *Ancient Greek Athletics*. 1 Aug 2006.. பார்த்த நாள்: 2012-04-08.
6. ↑  University news team (7 September 2011). "News from the University Press releases 'Bristol team to mark 2,500th anniversary of the first marathon'". University of Bristol.
7. ↑   *The Histories*. 15 May 2008.. பார்த்த நாள்: 2012-04-08.
**மரீசி** என்பவர் இந்து தொன்மவியலின் அடிப்படையில் பிரம்மாவின் குமாரன் ஆவார். மரீசி மகரிஷியின் மனைவிக்கு கலை என்று பெயர். இவர்களுக்கு காசிபர் என்ற மகனும், பூர்ணிமா என்ற மகளும் உள்ளனர். மேலும் மரீசி சப்த ரிஷிகள் எனப்படும் ஏழு பெரும் ரிசிகளுள் ஒருவரும், பிரம்மாவின் படைப்பு தொழிலை செய்ய உருவாக்கப்பெற்ற பிரஜாபதிகளுள் ஒருவருமாவார்.

தோற்றம்
-------

பிரம்மா தன் படைப்புத் தொழிலுக்கு உதவியாக இருக்க சனத்குமாரர் முதலிய சனகாதி முனிவர்கள் ஆகியோரைத் தோற்றுவித்தார். ஆனால், அவர்கள் சிவபெருமானை நோக்கி தவமிருந்து மெய்ஞானத்தினை அடையச் சென்றதால், நாரதர், தட்சன், வசிட்டர், பிருகு, கிரது, புலஸ்தியர், அங்கரிசர், அத்திரி, மரீசி ஆகியோரை பிரம்மா தோற்றுவித்து தனக்கு உதவியாக இருக்கும்படி செய்தார்.

மானசரோவர் ஏரி தோற்றம்
---------------------

ஒரு முறை மரீசி சிவபெருமானை 12 ஆண்டுகள் தாந்திரீக முறைப்படி வணங்க முடிவுசெய்தார். ஆனால் கையிலை முழுவதும் நீர்நிலைகள் பனியாக உறைந்து நின்றன. தாந்திரீக முறைப்படி குளித்து ஈர உடையுடனே வழிபடவேண்டும் என்ற நியதியுள்ளதால் மரீசியால் சிவபெருமானை வணங்க இயலவில்லை. எனவே தனது தந்தையான பிரம்மாவிடம் அபயம் வேண்டினார். 

பிரம்மாவும் கைலாயம் மலையிலுள்ள பனிக்கட்டிகளை உருகச் செய்து அதிலிருந்து மானசரோவர் என்ற ஏரியை உருவாக்கி தந்தார்.

ஆதாரம்
------

1. ↑
2. ↑  திருக்கைலை யாத்திரைப் பயணம் 16
[*தொடர்பிழந்த இணைப்பு*]

வெளி இணைப்புகள்
---------------

* மரிசி முனிவரின் பெயரால் ஓர் ஆசனம்
ஆவணங்கள்
--------

சோழர் கால ஆட்சியில் பல்வேறு வகையான ஆவணங்கள், அரசு அதிகாரிகளால் பராமரிக்கப்பட்டு வந்திருக்கின்றன.

ஆவணங்களைப் புதுப்பித்தல்
------------------------

கோயிலில் உள்ள கல்வெட்டுகள் அனைவருக்கும் பொதுவான சட்ட ஆவணங்களாகத் திகழ்நந்தன. அவற்றை தாம் விரும்பியவாறு ஒருவரோ இருவரோ மாற்றி அமைக்க முடியாது. அவற்றை திருத்தவும், புதுப்பிக்கவும் செய்யும் பணி கிராம மக்கள் முன்னிலையில் நிகழ்ந்துள்ளது. முதலாம் இராசராசனின் நான்காம் ஆட்சி ஆண்டில் (கி.பி.989) நித்தவினோத வளநாட்டில் முன்னியூர் என்னும் ஊரில் திருவகத்தீச்சுரம் உடையார் கோயிலில் பொறிக்கப்பட்ட கல்வெட்டு சிதைந்துவிட்டது. வழங்கப்பட்ட நிலங்களின் ஆவணமாக அக்கல்வெட்டு திகழ்ந்தது. ஊரார்களும் அக்கோயில் தானத்தார்களும் உதையப் பெருமாள் சோழக் கோனார் என்பவரிடம் விண்ணப்பித்தனர். அக்கோயில் திருமண்டபத்தின் முன்னர் ஊர் தண்டல் முதலானோர் கூடி இறையிலி நிலங்களை உறுதிப்படுத்தி ஒதுக்கி மீண்டும் பழையக் கல்வெட்டில் உள்ளபடியே புதுப்பித்து கல்லில் பொறித்தனர்.

தரப்பொத்தகம்
------------

இன்றைய ஊர் வருவாய்க் கணக்குகளை "**அ-பதிவேடு**" என்ற பதிவேட்டில் வருவாய் அலுவலர்கள் பதிவு செய்கின்றனர். அப்பதிவேட்டில் நிலங்களின் தரம், அளவு, வரிவிகிதம் போன்றவற்றைப் பதிவு செய்கின்றனர். இத்தகைய முறை பிற்கால சோழார் காலத்தில் இருந்துள்ளது. நிலங்களின் அளவு, தரம், வரிவிகிதம் போன்றவற்றை பதிவு செய்வதற்கு "தரப்பொத்தகம்" என்ற பதிவேடு பயன்படுத்தப்பட்டுள்ளது.

அவ்வப்பொழுது நிலங்கள் அளவிடப்பட்டு தரம் மதிப்பீடு செய்யப்பட்டது. நிலத்தின் தரத்திற்கேற்ப நிலவரி நிர்ணயம் செய்யப்பட்டது. அவற்றை **தரப்பொத்தகம்** என்ற பதிவேட்டில் பதிவு செய்தனர்.

ஆவணக்களரி
---------

*பதிவாளர் அலுவலகம்*
ஆவணம் என்பது உரிமைச்சிட்டாகும். களரி என்பது பதிவு செய்யுமிடமாகும். தற்பொழுது ஆவண உரிமைகளைப் பதிவு செய்யும் அலுவலகத்தைப் பதிவாளர் அலுவலகம் என்று அழைக்கப்படுகின்றனர். சோழார் ஆட்சியில் நிலம், பணம், தங்கம் மற்றும் பிறபொருட்களின் பரிவர்த்தணைகள் அனைத்தும் ஆவணச்சுவடியில் பதிவு செய்யப்பட்டுள்ளன.

மேற்கோள்
--------

**இராசராசன் துணுக்குகள் நூறு** வெளியீடு :தமிழ்நாடு தொல்லியல் துறை, பக்கம் எண் 34, 35, 36.

.
லலித் நாராயணன் மிஸ்ராவின் அஞ்சல் தலை, ஆண்டு 1976
**லலித் நாராயண் மிஸ்ரா** (2 பிப்ரவரி 1923 – 3 சனவரி 1975) பிகார் மாநிலத்தைச் சேர்ந்த இந்திய தேசிய காங்கிரசு கட்சியின் அரசியல்வாதியும், 1973 முதல் 1975 முடிய இந்திராகாந்தி அமைச்சரவையில் இரயில்வே அமைச்சராகவும் பணியாற்றியவர். இவர் ஜவகர்லால் நேரு பிரதம அமைச்சராக இருக்கும் போது காங்கிரஸ் கட்சியின் நாடாளுமன்றச் செயலாளராகப் பணியாற்றியவர். 2 சனவரி 1975 அன்று சமஸ்திபூர் தொடருந்து நிலையத்தில் நடைபெற்ற தொடர் குண்டு வெடிப்பில் லலித் நாராயண் மிஸ்ரா இறந்தார்.

மரபுரிமைப் பேறுகள்
------------------

இவரது நினைவைப் போற்றும் வகையில் பிகார் மாநிலத்தின் தர்பங்கா நகரத்தில் **லலித் நாராயண் மிதிலா பல்கலைக்கழகம்** நிறுவப்பட்டுள்ள்து.

மேற்கோள்கள்
-----------

1. ↑  Pranava K Chaudhary (1 June 2009). "Prez releases book on Nehru, Sri Babu letters". *தி டைம்ஸ் ஆஃப் இந்தியா*.. பார்த்த நாள்: 1 June 2009.
2. ↑   *Limca Book of Records 1991*. Bombay: Bisleri Beverages Ltd.. 1991. பக். 41. பன்னாட்டுத் தரப்புத்தக எண்:81-900115-1-0.
3. ↑  Lalit Narayan Mithila University Kameshwaranagar, Darbhanga

வெளி இணைப்புகள்
---------------

* "Vital data". 30 திசம்பர் 2008 அன்று மூலம் பரணிடப்பட்டது. 5 சூலை 2009 அன்று பார்க்கப்பட்டது.
* University
* Institute=
[*தொடர்பிழந்த இணைப்பு*]
* College of Business
* 
* 
*
எடின்பரோவில் உள்ள ஆர்தர் பெரியடேல் கீத்தின் கல்லறை
**ஆர்தர் பெரிடேல் கீத்து** (Arthur Berriedale Keith) (5 ஏப்ரல் 1879 - 6 அக்டோபர் 1944) இசுக்காட்லாந்தைச் சேர்ந்த அரசியல்சட்ட சட்டவல்லுனரும், சமசுக்கிருதம், இந்தியவியல் அறிஞரும் ஆவார். இவர் எடின்பரோ பல்கலைக்கழகத்தில் சமசுக்கிருதத்துக்கான அரசப் பேராசிரியராகவும், அரசியல்சட்ட வரலாற்றுக்கான விரிவுரையாளராகவும் பணியாற்றினார். 1914 முதல் 1944 வரை 30 ஆண்டுகள் கீத்து இப்பணியில் இருந்தார்.

நூல்கள்
-------

அரசியல் சட்டம் அதன் வரலாறு என்பன தொடர்பிலும் இந்தியவியல் தொடர்பிலும் ஆங்கிலத்தில் பல நூல்களை இவர் எழுதியுள்ளார். இந்தியத் தொன்மவியல் (Indian Mythology)-1917, வேதங்களினதும் உபநிடதங்களினதும் சமயமும் மெய்யியலும் (The Religion and Philosophy of the Veda and Upanishads)-1925, சாங்கிய முறை: சாங்கிய மெய்யியல் வரலாறு (The Samkhya System: A History of the Samkhya Philosophy)-1918, இந்தியாவில் பௌத்த மெய்யியல் (Buddhist Philosophy in India), சமசுக்கிருத இலக்கியத்தின் வரலாறு (A History of Sanskrit Literature)-1920 ஆகியவை இந்தியவியலில் இவர் எழுதிய நூல்களில் குறிப்பிடத்தக்கவை. இவை தவிர, ஐத்தரேய ஆரண்யகம், தைத்திரீய சம்கிதை, ரிக் வேத பிராமணங்களான ஐத்தரேய பிராமணம், கௌசிதாக்கி பிராமணம் ஆகியவற்றை இவர் ஆங்கிலத்தில் மொழிபெயர்த்துள்ளார்.

இறப்பு
------

6 அக்டோபர் 1944ல் கீத்து காலமானார். இவரது உடல் எடின்பரோவில் உள்ள கிராங்கே மயானத்தில் இவரது மனைவி மார்கிரெட் பல்ஃபர் அலனின் உடலுக்கு அருகில் அடக்கம் செய்யப்பட்டுள்ளது.

மேற்கோள்கள்
-----------

1. ↑  Online Books by Arthur Berriedale Keith
**லலித் மோகன் காந்தி** (அக்டோபர் 2, 1951 – டிசம்பர் 6, 2016) ஒரு ஓரிஸ்ஸா  மாநிலத்தை சோந்த இந்திய தேசிய காங்கிரஸ் கட்சியின் அரசியல்வாதி   ஆவாா்.

ஒடிசா சட்டப் பேரவை தேர்தலில் 1977 மற்றும் 1980 களில் டிடிலாகர் தொகுதியிலிருந்து தோ்ந்தெடுக்கப்பட்டாா்.  1980 ஆம் ஆண்டு ஜானகி பல்லாபி பட்நாயக்கின் கீழ் மாநில, தகவல் ஒலிபரப்பு மற்றும் பொது உறவுகள் மற்றும் திட்டமிடல் மற்றும் ஒருங்கிணைப்பு அமைச்சராக பணியாற்றினார்.

**காயார்  இரயில்வே சந்திப்பு** நிலையத்தில் ஒரு குறுகிய நிறுத்தம் முடிந்தபின் அவா் ரயிலை மாற்ற முயற்சித்தபோது காயங்கள் ஏற்பட்டன. பின்னா் டிசம்பர் 6, 2016 ல் காந்தி இறந்தார்.

குறிப்புகள்
-----------

1. ↑  Former Odisha minister Lalit Mohan Gandhi falls off train, dies
2. ↑  Lalit Mohan Gandhi | MLA Profile
[*தொடர்பிழந்த இணைப்பு*]
3. ↑  "Former Odisha Minister Lalit Mohan Gandhi dies falling off train". 2017-10-25 அன்று மூலம் பரணிடப்பட்டது. 2018-06-12 அன்று பார்க்கப்பட்டது.
4. ↑  Former Congress MLA Lalit Mohan Gandhi Killed In An Accident
5. ↑  "Former Odisha minister dies after falling off train". 2016-12-29 அன்று மூலம் பரணிடப்பட்டது. 2018-06-12 அன்று பார்க்கப்பட்டது.
**வை. பொன்னம்பலம்** (சனவரி 30, 1904—திசம்பர் 2, 1973) என்பவர் **தமிழ் மறவர்** என்னும் அடைமொழியால் அறியப்படும் ஒரு தமிழ்ப் புலவர் ஆவார். தமிழ் ஆசிரியராகவும் பகுத்தறிவுச் சிந்தனையுடையவராகவும் ஒரு போராளியாகவும் வாழ்ந்தவர். மறைமலையடிகள் தேவநேயப் பாவாணர், பெரியார் ஈ. வெ. ராமசாமி போன்ற அறிஞர்களுடன் நெருக்கமாகப் பழகியவர்.

பிறப்பும் படிப்பும்
-------------------

திருச்சிராப்பள்ளி மாவட்டம் அரியலூருக்கு அருகில் கீழ மாளிகை என்னும் ஊரில் பிறந்தார். இளமைப் பருவத்தில் சைவப் பற்றாளராகவும் வள்ளலார் இராமலிங்க அடிகளின் வழியினராகவும் இருந்தார். எனவே மறைமலையடிகளிடம் தொடர்பும் நெருக்கமும் ஏற்பட்டன. மறைமலையடிகளின் தொடர்பினால் தம் இயற்பெயரான கனகசபை என்பதைத் தூய தமிழில் பொன்னம்பலம் என்று மாற்றிக் கொண்டார். திருவையாறு அரசர் கல்லூரியில் பொன்னம்பலனார் சேர்ந்து 1926 முதல் 1931 வரை பயின்று புலவர் பட்டம் பெற்றார். அவருடன் மறை. திருநாவுக்கரசு, கோ.சி. பெரியசாமிப்புலவர், வீ உலகவூழியர் ஆகியோர் கல்வி பயின்றார்கள்.

ஆசிரியப்பணி
-----------

வேலூர் (1931-46), சேலம் (1947-52), முசிறி (19528)-53), செந்துறை (1954-59), அரவக்குறிச்சி (1959-60), பொன்பரப்பி (1960-67), தோகைமலை (1967-68) என முப்பத்தேழு ஆண்டுகள் தமிழாசிரியராகப் பணியாற்றினார். மாணவர்களிடையே தமிழ்ப் பற்றையும், தமிழின உணர்வையும், நல்லொழுக்கத்தையும், பகுத்தறிவுக் கருத்துகளையும் சொல்லிக் கொடுத்தார்.

கொள்கை உறுதி
------------

குடியரசு என்னும் இதழைப் படித்தும் பெரியார் பேச்சைக் கேட்டும் பகுத்தறிவாளரானார். எப்பொழுதும் கருப்புச் சட்டை அணிந்து பள்ளிக்குச் செல்லும் வழக்கம் அவர் கொண்டிருந்தார். தமிழ் மொழிக்குக் களங்கம் ஏற்படுவதை ஒருபோதும் சகித்துக் 
கொள்ள மாட்டார். நாட்டு வாழ்த்துப் பாடலைப் பிற மொழியில் பாடுவதை எதிர்த்துத் தமிழில் பாடுவதை நிலை நிறுத்தினார். இதன் 
காரணமாக அந்தக் காலத்து அரசு பொன்னம்பலனாரை பணி நீக்கம் செய்தது. பெரியார் தலையிட்டதால் அந்தப் பணிநீக்கம் விலக்கிக் கொள்ளப்பட்டது.

தாம் பணியாற்றிய வேலூர் இந்து செகண்டரி பாடசாலையின் பெயரில் காணப்பட்ட இந்து என்னும் சொல்லை பொன்னம்பலனார் பெரு முயற்சி செய்து நீக்கினார். அந்தப் பள்ளியை நிறுவியவர் பெயரைச் சூட்டி கந்தசாமி கண்டர் உயர்நிலைப் பள்ளி என்று மாற்றம் பெறச் செய்தார்.

ஒரு முறை பாரதிதாசனைச் சந்தித்து உரையாடிய போது பாரதிதாசனின் கவிதைகளில் சில சமற்கிருத சொற்கள் இடம்பெற்றதைச் சுட்டி காட்டினார். அதன் விளைவாக பாரதிதாசன் இனிமேல் வடசொல் கலவாமல் எழுதுவதாக உறுதி கொண்டார்.
மொழிக் கொள்கையில் தமக்கும் பெரியார் ஈ வெ இரா வுக்கும் கருத்து முரண் உண்டு என்று பெரியாருக்கு முன்னிலையில் துணிச்சலுடன் கூறினார் என்பது குறிப்பிடத்தக்கது.

1957 ஆம் ஆண்டில் சேலம் தமிழ்ப் பேரவை நடத்திய விழாவில் பெரியார் ஈ வே. இராமசாமியால் பொன்னம்பலனாருக்குத் **தமிழ்மறவர்** என்னும் பட்டம் வழங்கப்பட்டது.

சான்று
------

தமிழ்மறவர் பொன்னம்பலனார் வரலாறு-நூல்

காக்கைச் சிறகினிலே இதழ் செப்டம்பர் 2012
31 அக்டோபர் 2006 வரை ஐசிஐசிஐ வங்கியின் (இந்தியாவின் இரண்டாவது பெரிய வணிக வங்கி) இணை நிர்வாக இயக்குநராக பணியாற்றியுள்ள, **லலிதா டி.குப்தே**, இந்தியாவின் வங்கி மற்றும் நிதிச் சேவைத் துறையில் முக்கியமான ஆளுமையாக இருந்துள்ளார்.  ஐரோப்பிய வணிக நிர்வாக கல்வி நிறுவனத்தின் முன்னாள் மாணவரான இவர், "சர்வதேச வணிகத்தில் ஐம்பது சக்திவாய்ந்த பெண்களில் ஒருவராக" பார்ச்சூன் பத்திரிகையால் பட்டியலிட்டுள்ளார். தற்போது ஐசிஐசிஐ வென்ச்சர் வாரியத்தின் தலைவராகவும், நோக்கியா கார்ப்பரேஷனின் இயக்குநர்க் குழுவின் உறுப்பினராகவும் இருந்து வருகிறார். 22 ஜூன் 2010 அன்று லலிதா, அல்ஸ்டாம் நிறுவனத்தின் இயக்குநர்கள் குழுவின் உறுப்பினராகவும்  நியமிக்கப்பட்டுள்ளார்.

தொழில் வாழ்க்கை
---------------

1971 ஆம் ஆண்டில், மும்பையை தளமாகக் கொண்ட, ஜம்னாலால் பஜாஜ் மேலாண்மை ஆய்வுகள் கல்வி நிறுவனத்திலிருந்து நேரடியாக திட்ட மதிப்பீட்டுத் துறையில் பயிற்சியாளராக ஐசிஐசிஐ நிறுவனத்தில் (பின்னர் இது ஐசிஐசிஐ வங்கியுடன் இணைக்கப்பட்டது) பணியமர்த்தப்பட்ட லலிதா, தனது தொழில் வாழ்க்கையை இங்கிருந்து தொடங்கி, அதே வங்கியின் வெவ்வேறு கிளைகள் மற்றும் துறைகளில் பணியாற்றியுள்ளார், நியூயார்க் பங்குச் சந்தையில் (NYSE) ஐசிஐசிஐ நிறுவனப் பங்குகளை பட்டியலிடுவதில் முக்கிய பங்கு வகித்துள்ளார். இதன்மூலம் அந்நிறுவனம், நியூயார்க் பங்குச் சந்தையில் பட்டியலிடப்பட்ட முதல் இந்திய நிறுவனம் மற்றும் இரண்டாவது ஆசிய வங்கி என்ற பெருமையைக் கைப்பற்றியுள்ளது. 2001 ஆம் ஆண்டில் லலிதா, ஐசிஐசிஐ வங்கியின் இணை நிர்வாக இயக்குநராக நியமிக்கப்பட்டதோடு வங்கியின் வளர்ந்து வரும் சர்வதேச செயல்பாடுகளுக்கு பொறுப்பாளராகவும் நியமிக்கப்பட்டிருந்தார். மே 2007 இல் லலிதா, பின்லாந்தைச் சேர்ந்த தொலைபேசி நிறுவனமான நோக்கியாவின் இயக்குனர் குழுவில் இடம் பெற்றுள்ளார்.

பங்களிப்புகள்
-------------

அவரது பங்களிப்புகள் நிதி மற்றும் வணிக மேலாண்மையில் இந்திய அளவில் பரவலாக அங்கீகரிக்கப்பட்டுள்ளன, மேலும் அவருக்கு வழங்கப்பட்ட விருதுகளில் பின்வருவன அடங்கும்:

* இந்திய வணிகர் சங்கத்தின் பெண்கள் பிரிவின் வங்கி நிதி மற்றும் வங்கிக்கான இருபத்தியோராம்  நூற்றாண்டு விருது (1997)
* பெண்கள் பட்டதாரிகள் சங்கத்தின் பெண் சாதனையாளர் விருது (2001).
* சர்வதேச பெண்கள் சங்கம் வழங்கிய ஆண்டின் சிறந்த பெண்கள் விருது (2002).

மேற்கோள்கள்
-----------

1. ↑  Amarnath, Nichinta and Ghosh, Debashish. *The Voyage To Excellence*. ISBN 81-223-0904-6
2. ↑  "Lalita Gupte on Alstom's board". The Hindu Business Line. 2010-06-24. 2010-09-01 அன்று பார்க்கப்பட்டது.
3. ↑  "Lalita D. Gupte". Nokia. 19 February 2011 அன்று மூலம் பரணிடப்பட்டது. 2010-09-01 அன்று பார்க்கப்பட்டது.
4. ↑  "Lalita D. Gupte - Profile & Synopsis". Tfci.com. 26 January 2010 அன்று மூலம் பரணிடப்பட்டது. 2010-09-01 அன்று பார்க்கப்பட்டது.
**ஆர்ட்டெமிசு** என்பவர் கிரேக்கப் பழங்கதைகளில் கூறப்படும் ஒரு பெண் கடவுள் ஆவார். இவர் சியுசு மற்றும் லெடோ ஆகியோரின் மகள் ஆவார். இவருக்கு இணையான ரோம கடவுள் டயானா. இவரது சகோதரர் கதிரவ கடவுள் அப்பல்லோ ஆவார். இவர் வேட்டை, காட்டு விலங்குகள், கன்னித்தன்மை, குழந்தைப்பிறப்பு, நிலவு ஆகியவற்றின் கடவுளாகத் திகழ்கிறார். இவர் பெரும்பாலும் கையில் வில் மற்றும் அம்பு ஏந்திய வேட்டைக்காரியாக சித்தரிக்கப்படுகிறார். பெண்மான் மற்றும் சைப்ரசு மரம் ஆகிய இரண்டும் இவருக்கு புனிதமானவை ஆகும்.

பிறப்பு
-------

*ஆர்ட்டெமிசு* (இடதுப்புறம்) மற்றும் *அப்பல்லோ* (வலதுப்புறம்)
கோயசு மற்றும் போபே என்னும் டைட்டன்களின் மகள் லெடோ. அவர் சியுசின் கருவை வயிற்றில் சுமப்பதை அறிந்து கோபம் கொள்ளும் எரா, நிலம் அல்லது தீவு ஆகிய இரண்டிலும் அவருக்குப் பிரசவம் நடக்காது என்று சாபமளிக்கிறார். ஆதலால் பிரசவ வலி ஏற்பட்ட போது லெடோ கிரேக்கம் முழுவதும் அலைந்து திரிந்தார். பிறகு அவர் நிலமும் அல்லாத தீவும் அல்லாத மிதக்கும் தீவு எனப்படும் டெலோசு தீவை அடைந்தார். அந்தத் தீவு அன்னப் பறவைகளால் சூழப்பட்டிருந்தது. இதையறிந்த எரா குழந்தைப்பிறப்பு கடவுள் எய்லெய்தியாவைக் கடத்தினார். இதனால் லெடோ ஒன்பது பகலும் ஒன்பது இரவும் பிரசவ வலியால் துடித்தார். பிறகு அப்பல்லோ, ஆர்ட்டெமிசு இருவரும் பிறந்தனர். சில கதைகளில் ஆர்ட்டெமிசு முதலில் பிறந்ததாகவும் அவர் லெடோவிற்கு பிரசவம் பார்த்த பிறகு அப்பல்லோ பிறந்ததாகவும் கூறப்படுகிறது. இதனால் ஆர்ட்டெமிசு குழந்தைப்பிறப்பு கடவுளாகக் கருதப்படுகிறார்.

ஆர்ட்டெமிசு மற்றும் ஓரியோன்
---------------------------

ஓரியோன் மற்றும் டயானா(ஆர்டமீசு)
ஆர்ட்டெமிசு கன்னித்தெய்வமாக இருந்தாலும் அழகு மிகுந்த வேட்டைக்காரன் ஓரியேன் மீது காதல் வயப்பட்டார். ஆனால் வேட்டைக்காரனான ஓரியோன் இந்த உலகில் உள்ள அனைத்து விலங்குகளையும் வேட்டையாடுவேன் என்று சபதம் ஏற்றார். இதனால் விலங்குகளைக் காப்பாற்ற ஆர்ட்டெமிசு மற்றும் அவர் தாய் லெடோ ஆகிய இருவரும் ஒரு பெரிய தேளை அனுப்பி ஓரியோனைக் கொன்றனர். பிறகு ஆர்ட்டெமிசு ஓரியோனை வானில் வின்மீன் கூட்டமாக அமர்த்தினார்.

மேற்கோள்கள்
-----------

ஆதாரங்கள்
* Walter Burkert, 1985. *Greek Religion* (Cambridge: Harvard University Press)
* Robert Graves (1955) 1960. *The Greek Myths* (Penguin)
* Karl Kerenyi, 1951. *The Gods of the Greeks*
* Seppo Telenius (2005) 2006. *Athena-Artemis* (Helsinki: Kirja kerrallaan)

| * பா
* உ
* தொ
கிரேக்கத் தொன்மவியல் |
| --- |
| 
* Primordial deities
* டைட்டன்
* Aquatic deities
* Chthonic deities
* Mycenaean deities

 |
| 

|  |
| --- |
| பன்னிரு ஒலிம்பியர்கள் |
| 
* அப்ரோடிட்
* அப்பல்லோ
* எரெசு
* ஆர்ட்டெமிசு
* ஏதெனா
* டிமிடர்
* டயோனிசசு
* எப்பெசுடசு
* எரா
* எர்மெசு
* எசிடியா
* பொசைடன்
* சியுசு

 |

 |
இந்தியாவின் 2004 அஞ்சல் முத்திரையில் லட்சுமிநாராயணா 
**வை. லட்சுமிநாராயணா** **( V. Lakshminarayana)** (1911-1990) இவர் ஒரு இந்திய இசைக்கலைஞர் ஆவார். 1911 இல் கேரளாவில் பிறந்த இவர் 29 வயதில் இசை பேராசிரியரானார். இவரது மகன்கள் எல். வைத்தியநாதன், எல். சுப்பிரமணியம் மற்றும் எல்.சங்கர் ஆகியோரும் ஒரு குறிப்பிடத்தக்க இசைக்கலைஞர்கள் ஆவர். 

அமெரிக்காவின் லாஸ் ஏஞ்சலஸின் விட்டர் கல்லூரி இசை அகாதமியின் கால்-ஸ்டேட் பல்கலைக்கழகத்தின் பல உலக இசை விழாக்களில் வயலின் வாசித்தார். அமெரிக்காவின் இந்திய இசை இரசிகர்களால் வழங்கப்பட்ட `சங்கீத சக்ரவர்த்தி 'உட்பட பல விருதுகள் மற்றும் பட்டங்களால் இவர் கௌரவிக்கப்பட்டார். 

பேராசிரியர். லட்சுமிநாராயண ஐயர் வெளிநாடுகளில் உள்ள பல்கலைக்கழகங்களில் வருகை பேராசிரியராகவும் கலைஞராகவும் பணியாற்றினார். கலிபோர்னியாவின் கலிபோர்னியா கலை நிறுவனத்தின் வலென்சியாவில் வருகை பேராசிரியராக இருந்தார். இவர் தனது மகளும் இசையமைப்பாளருமான ஞானத்தின் இசையமைப்பிற்கு பல கீர்த்தனங்களையும் சிட்டாஸ்வரர்களையும் இயற்றினார். 

1992ஆம் ஆண்டில், சென்னை, மியூசிக் அகாடமி, வி. லட்சுமிநாராயண ஐயரின் பங்களிப்பை "ஹால் ஆஃப் ஃபேமில்" வைத்து கௌரவித்தது. இவரது நினைவாக அஞ்சலி செலுத்தும் வகையில் லட்சுமிநாராயண உலகளாவிய இசை விருதுகள் நிறுவப்பட்டுள்ளன. வி.லட்சுமிநாராயணனின் நினைவாக 2004 ல் இந்திய அரசு ஒரு அஞ்சல் முத்திரையை வெளியிட்டது.

குறிப்புகள்
-----------

* V LAKSHMINARAYANA STAMP RELEASED
* Lakshminarayana Global Music Festival
* Violin maestro V. Lakshminarayana Iyer: his life and contributions to the ... By Muthuswamy Lalitha, M. Nandini

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| கலைஞர் | 
* MusicBrainz

 |
| மற்றவை | 
* Europeana

 |
**இயூகின் பிளெசன்ட்சு ஓடம்** (*Eugene Pleasants Odum*, செப்டம்பர் 17, 1913 – ஆகத்து 10, 2002) என்பவர் ஓர் அமெரிக்க உயிரியலாளரும், சூழலியலாளரும் ஆவார். சூழல் அமைப்புச் சூழலியலின் தந்தை (Father of Ecosystem Ecology) எனப் போற்றப்படுபவர். ஜார்ஜியா பல்கலைக்கழகத்தில் பணியாற்றியவர்.

இவரது "சூழலியலின் அடிப்படைகள்" என்ற நூல், இப்பயில்களத்துக்குப் புதிய சட்டகத்தை உருவாக்கியதால், சூழலியற் பயில்வைப் புரட்சிகரமாக மாற்றியது. சூழலியலை இயற்பியல், வேதியியல், புவியியல், உயிரியல் அறிவியல் புலங்களின் ஒருங்கிணைந்த பயில்களமாக்கியதோடு, நாம் வாழும் புவி தன்னியக்கம் வாய்ந்த, பல்வேறு கட்டமைப்புகளும் செயற்பான்மைகளும் உள்ள சூழல் அமைப்புகளின் இடையிணைப்புகளுடன் விளங்குவதைச் சுட்டி காட்டினார். சூழல் அமைப்புகள் சூரிய ஆற்றலைப் பயன்படுத்தி, உயிரிலிப் பொருள் ஊட்டச் சத்துகளைச் சுழற்சிப்படுத்தி, உயிரினத்துக்கும் மாந்த இனத்துக்கும் பெருந்தொண்டாற்றுகின்றன. சூழலியலுக்கு ஆற்றிய பெரும்பணிகளுக்காக அமெரிக்க அறிவியற் கல்விக்கழகத்தின் ஆய்வுத்தகைஞராக அவர் தேர்வு செய்யப்பட்டார். மேலும் நோபல் பரிசுக்கீடான சுவீடன் நாட்டு அரசுக் கல்விக்கழகத்தின் கிராஃபோர்டு பரிசு அவருக்கும் அவரது உடன்பிறப்பாளருக்கும் (எச். டி. ஓடம்) வழங்கப்பட்டது.

எழுதிய நூல்கள்
--------------

* 1939. *Variations in the heart rate of birds: a study in physiological ecology*
* 1953. *Fundamentals of Ecology*
* 1963. *Ecology*
* 1975. *Ecology, the link between the natural and the social sciences*
* 1983. *Basic Ecology*
* 1993. *Ecology and Our Endangered Life Support Systems*
* 1998. *Ecological Vignettes: Ecological Approaches to Dealing with Human Predicament*
* 2000. *Essence of Place*

மேற்கோள்கள்
-----------

1. ↑  Marine, Tom (டிசம்பர் 7, 2007). "Ecology school 'small with big ideas'". *The Red and Black*. The Red and Black Publishing Company. 2012-02-29 அன்று மூலம் பரணிடப்பட்டது. 2008-03-25 அன்று பார்க்கப்பட்டது.
Animalia 

தென்னாப்பிரிக்காவில் வாழும் **ஆர்ட்வாக்** (*Aardvark*) என்னும் இப்பிராணியை போயா்கள் 'நிலப்பன்றி' என்று அழைப்பாா்கள். பாா்வைக்கு மிகவும் அவலட்சணமான பிராணி இது. மூன்று நாலடி நீளமுள்ள பருத்த உடல். பன்றி போன்ற முகம். இதன் தலை மட்டும் இரண்டடி இருக்கும்.

சுமாா் இரண்டடி நீளமான வால். வாலால் தட்டி மனிதா்களைக் கூட கீழே தள்ளி விடுமாம். கரையான் இதன் முக்கியஉணவு. இதற்கு "எறும்புக் கரடி" என்றும் பெயா் உண்டு. புழு போன்ற நீளமான சிவந்த நாக்கு இதற்கு உண்டு. இது இரவில் மட்டும் தான் வெளிவரும். பகலில் தனது வளைகளில் பதுங்கிக் கிடக்கும். இது வேகமாக மண்ணைத் தோண்டும். நான்கு ஐந்து மனிதா்கள் சோ்ந்து தோண்டுவதை விட வேகமாக இது குழி பறிக்குமாம். இது எதிாிகள் நெருங்கி வந்தால் அவற்றின் கண்முன்னே குழி தோண்டி ஒளிந்து கொள்ளும். இதற்கு முக்கிய எதிாி மலைப்பாம்புகள்.

மேற்கோள்கள்
-----------

1. ↑  Lindsey et al. 2008
2. ↑  Hoiberg 2010, ப. 3–4
3. ↑  பத்மா ராஜகோபால் (மாா்ச் 1998). *உலக விலங்குகள்*. வள்ளுவா் பண்ணை. பக். 47.

வெளியிணைப்புகள்
---------------

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Orycteropus afer***

விக்கிமீடியா பொதுவகத்தில்,  
 ***Orycteropus afer***   
என்பதின் ஊடகங்கள் உள்ளன. 

* "Aardvarks at the Bronx Zoo". 2013-11-18 அன்று பார்க்கப்பட்டது.
* IUCN/SSC Afrotheria Specialist Group - Aardvark website
**அனில் மல்நாட்** (*Anil Malnad*, 12 அக்டோபர் 1957  - 19 மார்ச் 2018  ) என்பவர் ஒரு இந்திய திரைப்பட படத்தொகுப்பாளர் ஆவார். இவர் தெலுங்கு, தமிழ், ஒடியா மொழிகளில் 200 க்கும் மேற்பட்ட திரைப்படங்களில் பணியாற்றியுள்ளார். தெலுங்கு திரைப்படமான *சிதாரா* (1984) படத்திற்கான சிறந்த படத் தொகுபுக்கான தேசிய திரைப்பட விருதை வென்றார்.

வாழ்க்கை குறிப்பு
-----------------

இவர் இந்திய ஒன்றியம், கர்நாடகத்தின், மலைநாட்டில் பிறந்தார். இவருக்கு பெற்றோர் இட்டபெயர் ஜி. ஆர். தத்தாத்ரேயா மல்நாட் ஆகும். பாபு இயக்கிய 1971 ஆம் ஆண்டு வெளியான தெலுங்கு திரைப்படமான *சம்பூர்ண ராமாயணம்* படத்தில் உதவி இயக்குநராக தனது திரைப்பட வாழ்க்கையைத் தொடங்கினார். பின்னர் இவர் ஒரு படத்தொகுப்பாளராகி, பாபுவின் *வம்ச வ்ருட்சம்* (1980) படத்தில் படத் தொகுப்பாளராக அறிமுகமானார்.

மல்நாட் தனது குடும்பத்தினருடன் சென்னை குரோம்பேட்டையில் வசித்து வந்தார். இவர் தனது 66 வயதில் மாரடைப்பால் பாதிகபட்டு, 19 மார்ச் 2018 அன்று சென்னையில் உள்ள ஒரு தனியார் மருத்துவமனையில் காலமானார்..

தேர்ந்தெடுக்கப்பட்ட திரைப்படவியல்
---------------------------------

### தமிழ்

* *கிழக்கு வாசல் (திரைப்படம்)* (1990)
* *என்றும் அன்புடன்* (1992)
* *ஆனஸ்ட் ராஜ்* (1994)
* *பொட்டு அம்மன்* (2000)
* *அள்ளித்தந்த வானம்* (2001)
* *சார்லி சாப்ளின்* (2002)
* *ஏப்ரல் மாதத்தில் (திரைப்படம்)* (2002)
* *புதுக்கோட்டையிலிருந்து சரவணன்* (2004)
* *நெறஞ்ச மனசு* (2004)
* *மகா நடிகன்* (2004)
* *தேவதையைக் கண்டேன்* (2005)
* *மெர்குரி பூக்கள்* (2006)
* *பேரரசு* (2006)
* *கிழக்கு கடற்கரை சாலை* (2006)
* *அழகிய அசுரா* (2006)
* *அய்யாவழி* (2008)
* *ஆவி குமார் (திரைப்படம்)* (2015)

குறிப்புகள்
-----------

 

1. ↑
2. ↑

வெளி இணைப்புகள்
---------------

ஐ.எம்.டி.பி இணையத்தளத்தில் அனில் மல்நாட்
**ஆர்டிகில் 15** (Article 15) இது 2019 ஆம் ஆண்டு வெளிவந்த இந்தி மொழி திரைப்படம் ஆகும். இதன் கதையை குருதேவ் சோலங்கியும், அனுபவ் சின்ஹாவும் எழுதியுள்ளார்கள். இதன் இயக்குனர் அனுபவ் சின்ஹா ஆகும். இப்படத்தில் கதாநாயகனாக ஆசுமான் குரானா கதாநாயகியாக இஷா தல்வார் நடித்துள்ளார்கள். மேலும் முக்கிய கதாபத்திரத்தில் நாசர் நடித்துள்ளார். இப்படம் ஒரு குற்ற பிண்ணனியை வெளிப்படுத்தும் கதைக்களத்தைக் கொண்டதாகும்.

இந்திய அரசியலமைப்புச் சட்டம் என்னதான் அனைவரும் சமம் என்று கூறினாலும் இன்னமும் சாதி, மதம், இனம், மற்றும் மொழியால் இந்தியமக்கள் பிளவுபட்டுகிடப்பதை இப்படம் எடுத்துரைக்கிறது. 2014 ஆம் ஆண்டு உத்தரப் பிரதேச மாநிலம் பதாயூன் மாவட்டத்தில் இரண்டு ஏழை குழந்தைகளுக்கு நடந்த பாலியல் வண்கொடுமையையும் 2016 ஆம் ஆண்டு குசராத்து மாநிலம் கிர் சோம்நாத் மாவட்டத்தில் தலித்துகளுக்கு இழைக்கப்பட்ட வன்முறையையும் இப்படம் சுட்டிக்காட்டுகிறது.

கதை
---

இந்தியக் காவல் பணியில் முதன் முதலாக பயிற்சிகுப்பின் லாசால்கான் என்ற ஊரில் கூடுதல் போலீஸ் சூப்பிரண்டாக அயன் ரஞ்சன் பதவி ஏற்கிறார். அந்த ஊரில் இரண்டு ஏழைச் சிறுமிகள் கெடுக்கப்பட்டு, கொலை செய்யப்பட்டு காட்டில் உள்ள மரக்கிளையில் கயிற்றால் கட்டி தொங்கவிடப்பட்டுள்ளார்கள். இச்சம்பவத்தை விசாரிக்கும் பொறுப்பை தானே முன்னின்று நடத்துகிறார் ரஞ்சன். இதற்கு காவல் நிலையத்தில் தனக்கு கீழ் வேலைபார்க்கும் காவலர்களே ஒத்துழைக்க மறுக்கிறார்கள். ஏனெனில் அனைவரும் சாதியின் தீவிரம் பேசுபவர்களாகவே உள்ளார்கள். அதோடு அவ்வூரில் உள்ள உயர் சாதியினரின் குறுக்கீடும் விசாரணைக்கு தடைபோடுகிறது. ஆனாலும் அவ்வூரில் நடக்கும் வன்முறையை தடுத்து நிறுத்துகிறார்.

மேற்கோள்கள்
-----------

1. ↑  "*ARTICLE 15*". *British Board of Film Classification*. 18 June 2019 அன்று பார்க்கப்பட்டது.
2. ↑  "Article 15 - Movie - Box Office India". *boxofficeindia.com*.
3. ↑  "Article 15 Box Office". *Bollywood Hungama*. 4 August 2019 அன்று பார்க்கப்பட்டது.